
Ministru kabineta sēdes protokollēmums

Informatīvais ziņojums "Par operatīvā medicīniskā transportlīdzekļa vadītāju apmācību"

· 1. Pieņemt zināšanai iesniegto informatīvo ziņojumu.
· 2. Lai nodrošinātu Neatliekamās medicīniskās palīdzības dienesta operatīvā medicīniskā transportlīdzekļa vadītāju apmācību, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2025. gadā 112 224 euro apmērā uz Veselības ministrijas (Neatliekamās medicīniskās palīdzības dienesta) budžeta apakšprogrammu 39.04.00 "Neatliekamā medicīniskā palīdzība" un tam pievienotajā Ministru kabineta sēdes protokollēmumā paredzot punktu, ka Veselības ministrijai jāiesniedz Finanšu ministrijai priekšlikums par valsts pamatbudžeta bāzes izdevumu 2026. - 2029. gadam palielināšanu, finansējumu pārdalot 2026. gadam un turpmāk ik gadu 112 224 euro apmērā no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" uz Veselības ministrijas (Neatliekamās medicīniskās palīdzības dienesta) budžeta apakšprogrammu 39.04.00 "Neatliekamā medicīniskā palīdzība".

